বিবাদের সূত্রপাত গত ৫ সেপ্টেম্বর ছাত্রছাত্রীদের আয়োজিত শিক্ষক দিবসের অনুষ্ঠানে না-যাওয়া নিয়ে তৃণমূল অনুগামী কিছু ছাত্রের সঙ্গে বাকিদের বিবাদ হয়। এর পরেই ‘চলো পাল্টাই বিসিকেভি’ স্লোগান তুলে কিছু ছাত্রছাত্রী ধর্নায় বসেন। উপাচার্যও তাঁদের সঙ্গে থেকে গিয়ে সারারাত বোঝান‌োর চেষ্টা করেন। কিন্তু বিশ্ববিদ্যালয় প্রশাসনের দুই শীর্ষকর্তা গোলমালে ইন্ধন দিচ্ছেন বলে অভিযোগ তুলে ওই ছাত্রছাত্রীরা ধর্না থেকে সরেননি। বৃহস্পতিবার থেকে অনশনে যাওয়ার পরিকল্পনা করছিলেন তাঁরা।